open-index/open-wikipedia-markdown huggingface dataset:
Richie Ramone

**Richard Reinhardt** (* 11. august 1957, Passaic, New Jersey, USA) známy ako **Richie Ramone** je bubeník kapely Ramones od roku 1983, keď nahradil Markyho Ramoneho, do roku 1987, keď ukončil kariéru a nahradil ho Marky.

## Externé odkazy
*Oficiálna stránka Ramones

Kategória:Rockoví bubeníci USA
Kategória:Rockoví speváci USA
Kategória:Rockoví gitaristi USA
Kategória:Osobnosti z New Jersey
Kategória:Ramones
Externalizmus

**Externalizmus** je smer v interpretácii hybných síl vzniku a vývinu vedy, ktorý za rozhodujúce považuje externé faktory, ako sociálne, sociálno psychologické, politické, ekonomické. 

Externalizmus v interpretácii vzniku a vyvinu vedy sa utvoril v 30. rokoch 20. storočia najmä pod vplyvom ruského historika vedy B. M. Gessena.

Hlavným predstaviteľom externalizmu sa stal J. D. Bernal.

## Externé odkazy
* 

Kategória:Filozofia vedy
Extrém

**Extrém** môže byť:
*všeobecne:
**krajnosť, výstrednosť
**minimum a/alebo maximum (hraničná hodnota/množstvo/úroveň, hraničný bod)
*v matematike: 
**v teórii množín: najmenší a/alebo najväčší prvok usporiadanej (číselnej) množiny, pozri extrém  (množiny)
**pri analýze funkcií: pozri extrém (funkcia)
Malatínka

**Malatínka** je potok na strednom Liptove, na území okresu Liptovský Mikuláš. Je to ľavostranný prítok Váhu s dĺžkou 10,5 km.

*Prameň:* v Nízkych Tatrách, v podcelku Ďumbierske Tatry, v časti Salatíny, na juhozápadných svahoch Ľupčianskej Magury (1 315,2 m n. m.) v nadmorskej výške cca 1 170 m n. m.

*Smer toku:* prevažne na sever

*Geomorfologické celky:* 1.Nízke Tatry, podcelok Ďumbierske Tatry, časť Salatíny, 2.Podtatranská kotlina, podcelok Liptovská kotlina, časti Ľubeľská pahorkatina a Galovianske háje

*Prítoky:* sprava Biela, zľava spod Prednej Magury (1 170,6 m n. m.)

*Ústie:* do vodnej nádrže Bešeňová západne od obce Vlachy v nadmorskej výške okolo 530 m n. m.

*Obce:* Malatíny

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Liptovský Mikuláš
Ex

**Ex** (lat.) môže byť:
*predpona s významom z, von, od-
*predpona s významom bývalý, niekdajší
*lat. predložka s významom z

**EX** môže byť:
* Exeter, v Anglicku
* exponent
* Air Santo Domingo, kód IATA
* vyhynutý druh v kategórii ohrozenia taxónov podľa IUCN
* Vyhynutý, stupeň ohrozenia podľa IUCN
Hans Jürgen Eysenck

**Hans Jürgen Eysenck** (* 4. marec 1916 – † 4. september 1997) bol britský psychológ nemeckého pôvodu. Zameriaval sa na experimentálnu psychológiu, psychopatológiu a závislosti.

V čase pred svojou smrťou bol najčastejšie citovaným súčasným psychológom vo vedeckých časopisoch.

## Referencie


## Externé odkazy
* 

Kategória:Narodenia v 1916
Kategória:Úmrtia v 1997
Kategória:Britskí psychológovia
Kategória:Úmrtia na rakovinu mozgu
Ezoterický

**Ezoterický** (gr.) je vnútorný, zameraný dovnútra; napísaný pre vnútornú potrebu a nezamýšľaný na uverejnenie;
zrozumiteľný a určený len pre zasvätených. Opak: exoterický.

## Externé odkazy

* 

Kategória:Filozofické pojmy
Fabián (pápež)

Svätý **Fabián**,  († 20. január 250) bol 20. pápež v období pontifikátu 10. január 236 - 20. január 250. Bol Riman. Jeho vláda sa okrem prvých a posledných rokov kryje s obdobím mieru, prosperity a rastu pre cirkev.

Zomrel mučeníckou smrťou.

## Uctievanie
Katolícka cirkev si podľa Rímskeho martyrológia pripomína tohto svätca 20. januára.

## Referencie


## Iné projekty

## Externé odkazy
* 
* The Catholic Encyclopedia - www.newadvent.org 
* Documenta Catholica Omnia - www.documentacatholicaomnia.eu 

Kategória:Úmrtia v 250
Kategória:Pápeži
Kategória:Svätci
Kategória:Katolícki svätci majúci sviatok 20. januára
Fabiánska spoločnosť

**Fabiánska spoločnosť** () bola organizácia britských intelektuálov založená roku 1884, ktorá sa usilovala o dosiahnutie sociálnych reforiem, predchodkyňa Labouristickej strany. 

## Vedúci predstavitelia
* George Bernard Shaw
* Sidney James Webb a Beatrice Webbová
* Herbert George Wells a iní

## Externé odkazy
* 

Fabiánska spoločnosť
Kategória:Organizácie založené v 1884
Extrinsecus

**Extrinsecus** (lat.) je vonkajší, cudzorodý, protiklad intrinsecus. Vonkajší a cudzí povahe, prirodzenosti, esencii daného predmetu.

## Externé odkazy
* 

Kategória:Filozofické pojmy
Kategória:Latinské výrazy
Fabula (dej)

**Fabula** (lat. fabula - rozprávanie) je prirodzený sled dejovej osnovy v umeleckom literárnom texte založený na časovej postupnosti a príčinnej súvislosti. Fabula je logicko-príčinným základom epického diela, ktorý sa pri jej konkrétnej realizácii  často narúša. Napr. historický román A. Hykischa *Milujte kráľovnú* sa začína smrťou Márie Terézie, až potom nasleduje dej obsahujúci jej životopis. Fabula existuje jednak pred vznikom textu vo vedomí autora, jednak po prečítaní textu ju môže rekonštruovať čitateľ. V niektorých žánroch niet zásadného rozdielu medzi fabulou a sujetom (denník, kronika), lebo sa narúša časová postupnosť dejových prvkov (udalostí) v texte.

## Referencie

Kategória:Literárne pojmy
Faidón z Élidy

**Faidón z Élidy/Elidy** alebo **Faidon z Elidy** (asi 418 Élis – † ? Élis) bol starogrécky filozof, žiak Sokratov, zakladateľ elidskej školy. 

Filozofické názory Faidóna sú takmer neznáme, jeho záujem sa pravdepodobne sústreďoval na etiku. Podľa Faidóna nazval Platón jeden zo svojich najslávnejších dialógov.

Faidón bol z aristokratickej rodiny. Vo vojne medzi Spartou a Elidou sa dostal do zajatia, predali ho do otroctva a musel slúžiť v akomsi aténskom nevestinci. Sokrates primäl Kritóna (alebo Kébeta), aby Faidóna vykúpil.

V dialógu *[[Zópyros (dialóg)|Zópyros]]* (dielo sa nezachovalo) sa líči príhoda o tom, ako Zópyros, ktorý osobne nepoznal Sokrata, usúdil podľa jeho tváre, že je to človek obmedzený a nerestný. Sokrates Zópyra za tento názor pochválil a potvrdil, že kedysi naozaj takým bol, ale že sebavychovou v sebe tieto škaredé vlastnosti prekonal. Faidón v tomto dialógu riešil aj širšiu problematiku
vzťahu medzi vzhľadom a charakterom, problémy vplyvu výchovy na vrodené vlastnosti a podobne.

Kategória:Filozofi starovekého Grécka
Fajansa

[thumb|Tradičná fajansa z mesta [Faenza]]

**Fajansa** je majolika - jemná keramika zhotovená technológiou založenou na transparentnosti ciničito-olovnatej bielej glazúry, ktorá je vhodná na maľbu a farbenie. Známa je od 4. tisícročia pred Kr. (Egypt, Mezopotámia, Perzia, egejská kultúra).

## Externé odkazy

* 

Kategória:Keramika
Fakt

**Fakt** (lat. factum - urobené, učinené, čo sa stalo skutočnosťou) je to, čo je, alebo čo sa deje; stav vecí, skutočnosť, to, čo je nezávislé od myšlienok, názorov, predstáv, prianí a vzdoruje im ako vonkajší prvok. Fakt je niečo, čo je v protiklade k všetkému iluzórnemu alebo prosto vymyslenému, ale aj proti tomu, čo je podľa určitých pravidiel myslenia nevyhnutné - odtiaľto pochádza morálne a právne rozlíšenie medzi tým, čo je "de facto" (sk. podľa faktu) a "de iure" (podľa zákona). S tým suvisí aj Kantovo rozlíšenie medzi tým, čo "je", a tým, čo "má byť".

Rozlišuje sa najmä vedecký fakt od bezprostredného faktu

Pojem faktu závisí od významových útvarov, ktoré intervenujú v priebehu jeho vzniku, napr. logický alebo metodologický pojem faktu sa opiera o pojem vety a o pojem fixovania empirického poznania, podľa čoho sa hovorí, že fakt je veta, ktorá fixuje empirické poznanie alebo výsledok empirického poznávania. Logika alebo metodológia vedy potom pojem faktu kontraponuje pojmu teórie a pojmu hypotézy.

Veta opisujúca nejaký fakt sa nazýva **faktuálna veta**.

## Názory na fakt
### Toynbee
Podľa Toynbeeho fakt nemôže ľudská myseľ zaručiť v jeho existencii bez toho, že by porozumela tomu, čo pozoruje. Nie sme schopní povedať, koľko z týchto zdanlivo objektívnych faktov bolo alebo nebolo subjektívnym príspevkom našej mysle pri ich utváraní.
### Wittgenstein
Ludwig Wittgenstein tvrdí, že fakt je skutočnosť. Skutočnosť je existencia vecných stavov. Súhrn faktov je svet.

## Iné projekty

## Externé odkazy
* 
* 
* 

Kategória:Logika
Bezprostredný fakt

**Bezprostredný fakt** je holý fakt - číro zmyslový alebo empirický fakt, zostávajúci izolovaný. Na rozdiel od vedeckého faktu si bezprostredný fakt nemôže robiť nárok na poznávaciu hodnotu.

## Externé odkazy
* 

Kategória:Epistemológia
Literárny fakt

**Literárny fakt** je súčasť literárneho bytia resp. literárneho života, a len potiaľ, pokiaľ
takouto súčasťou je, pretože literárny fakt musí byť práve ako literárny akceptovaný a potvrdený určitým spoločenským vedomím, ba aj istou sférou konkrétnej spoločenskej praxe. Ontologický charakter literárnych faktov je čímsi podmieneným, na rozdiel od faktov, ktoré poznáva povedzme botanika alebo
zoológia. Existencia literárnych faktov vôbec nie je čímsi stálym, raz navždy zafixovaným, ale je javom časovo premenlivým: čo v istom historickom čase funguje ako literárny fakt, v inom časovom určení ním prestáva byť, a naopak. Literárne fakty teda práve v špecifike svojej existencie, vo svojej literárnosti, nie sú javmi alebo predmetmi ani očividnými, ani rukolapnými, ktoré by stačilo prosto uchopiť zmyslovým vnímaním alebo bezprostredným rozumovým chápaním. Tieto fakty treba vlastne najprv vydolovať z ich podmienenosti, treba ich konštituovať, alebo správnejšie povedané,
rekonštituovať v ich špecifickej funkčnosti.

## Externé odkazy
* 

Kategória:Literatúra
Spoločenský fakt

**Spoločenský fakt** je podľa E. Durkheima fakt, ktorého substrátom sú stavy kolektívneho vedomia súvisiace s geografickým prostredím, zaľudnením; vyvíjajú na jednotlivcov nátlak.

## Externé odkazy
* 

Kategória:Filozofické pojmy
Vedecký fakt

**Vedecký fakt** je fakt, ktorý sa od holého alebo bezprostredného faktu odlišuje tým, že je spracovaný, získaný meraním, uvedený do vzťahu k iným faktom alebo zákonom, jednoducho že je skonštruovaný. V prírodných vedách sa ako fakt obyčajne chápe ako empirické pozorovanie alebo meranie, ktoré sa dá overiť (opakovať).

## Pozri aj

*faktuálna veta

## Externé odkazy
* 

Kategória:Veda
Fakticita (filozofia)

**Fakticita** (alebo zriedkavo **faktickosť**) je náhodná povaha toho, čo je, naša neschopnosť zdôvodniť racionálnou dedukciou skutočnosť sveta.

Pojem fakticity zaviedol Fichte.

Súčasná fenomenológia (najmä Martin Heidegger, Sartre) výrazom 'fakticita' naznačuje myšlienku, že naša individuálna existencia je faktorom, ktorý môžeme s istotou konštatovať, pritom ho však nevieme zdôvodniť, ktorý je bezdôvodný, nemá dôvody, je teda na začiatku absurdný. Sartre z tohto odvodzuje, že človek, vyňatý z podriadenosti akejkoľvek nutnosti, ktorá by riadila jeho život, je zvrchovane slobodný.

## Externé odkazy
* 

Kategória:Filozofický slovník
Faktitívum

**Faktitívum** alebo **faktitívne sloveso** (lat.) je prechodné odvodené sloveso s významom spôsobovať činnosť, urobiť takým, čo vyjadruje menný základ, od ktorého je sloveso odvodené, napr. usušiť = urobiť suchým

## Pozri aj
*kauzatívne sloveso

## Externé odkazy
* 

Kategória:Slovesá
Atomárny fakt

**Atomárny fakt** je fakt, ktorý sa nedá rozložiť na ďalšie fakty. Atomárne fakty sú navzájom nezávislé, takže z existencie (neexistencie) jedného atomárneho faktu nemožno robiť záver o existencii (neexistencii) druhého. Pojem atomárneho faktu je jeden zo základných pojmov logického atomizmu.

## Externé odkazy

* 

Kategória:Logika
Faktor

**Faktor** alebo **činiteľ** môže byť:
* hybná sila prebiehajúceho procesu alebo podmienka ovplyvňujúca proces, spolupôsobiaca, spoluurčujúca okolnosť, dôvod, skutočnosť
* v matematike: 
** spoločný názov pre násobenca a násobiteľa, pozri činiteľ (súčin)
** súčiniteľ (karteziánskeho súčinu množín)
** činiteľ (topologický súčin)
* v ekonómii: skrátene výrobný faktor 

**Činiteľ** je osoba vykonávajúca spoločensky dôležitú funkciu.

**Faktor** môže byť:
* predák
* vedúci, rozdeľovač prác (najmä v polygrafickom priemysle)
* v minulosti: sprostredkovateľ medzi zamestnávateľom a domácimi robotníkmi
* v ekonómii: 
** faktoringová spoločnosť, pozri pod faktoring
** zástupca nakupujúci v mene a na účet obchodnej spoločnosti suroviny a polotovary alebo výrobky od drobných výrobcov, pozri faktor (nakupujúci zástupca)
* v chémii: nikotínamid
* v ekológii: činiteľ ovplyvňujúci vznik, rozvoj i stav spoločenstva rastlín a živočíchov, pozri faktor (ekológia)
* v matematike: 
** faktor (algebrického výrazu)
** faktor (séria pologrúp)
** faktor (von Neumannova algebra)
** faktor (graf)
** faktor (faktorová analýza)
** faktor (prienik)
** kvadratický faktor
** klasifikačný faktor
** hlavný faktor (hlavnej série pologrúp alebo grúp)

## Pozri aj
* verejný činiteľ
* ústavný činiteľ
Ľudský faktor

**Ľudský faktor** je pôsobenie človeka v systéme sociálnych, ekonomických, organizátorsko-riadiacich a iných vzťahov. Je to všetko, čo sa vzťahuje na človeka ako na subjekt činnosti v rôznych sférach spoločenského života.

## Externé odkazy
* 

Kategória:Psychológia
Kategória:Sociológia
Faktúra (účet)

**Faktúra** alebo hovorovo **účet** je účtovný doklad zachytávajúci určitý výmenný vzťah, napríklad predaj tovaru, dvoch právnych subjektov (napríklad medzi dvoma právnymi osobami, medzi právnickou osobou a fyzickou osobou - podnikateľom a pod.).

## Iné projekty

## Externé odkazy
* 

Kategória:Účtovníctvo
Fakulta

**Fakulta** (zo str. lat. *facultas* – vedný odbor ← ) je základný organizačný útvar vysokej školy na riadenie výchovno-vzdelávacej činnosti a na vykonávanie a kontrolu zverenej vedeckej, odbornej, výskumnej, vývojovej alebo umeleckej činnosti. Ako fakulta sa tiež označuje budova, v ktorej je tento útvar umiestnený.

Na čele fakulty je dekan, ktorého zastupujú na určených úsekoch činnosti fakulty prodekani. Na riadení fakulty sa zúčastňuje vedecká rada (na fakulte umeleckého smeru umelecká rada) ako poradný a iniciatívny orgán. Stálym zástupcom dekana vo veciach správnych a hospodárskych je tajomník fakulty. Výkonným orgánom fakulty na zabezpečovanie jej administratívnych úloh je dekanát.

Základným pracoviskom fakulty na výchovno-vzdelávaciu, vedeckú, výskumnú alebo umeleckú činnosť sú katedry, na ich čele je vedúci katedry. Podrobnosti o vnútornej organizácii fakulty ustanovujú ich organizačné poriadky, ktoré vydáva rektor v súlade so štatútom vysokej školy.

## Referencie

## Externé odkazy
* 

Kategória:Vysoké školy
Artistická fakulta

**Artistická fakulta** je inštitúcia, ktorá poskytovala prípravné vzdelanie pre štúdium na právnických, lekárskych a teologických fakultách univerzít. Artistické fakulty existovali od stredoveku do pol. 19. stor. Ich úlohou bolo doplniť všeobecné vzdelanie latinských škôl. Rozsah štúdia medzi artistickými fakultami a lepšie organizovanými latinskými školami nebol ostro ohraničený, ibaže artistické fakulty mali výsady univerzitného štúdia a jej poslucháči mohli získať aj akademické hodnosti. Pôvodne sa na artistických fakultách preberal úplný kurz tzv. siedmich slobodných umení, postupne sa štúdium podľa Aristotelovho učenia vymedzilo len na logiku, fyziku, metafyziku a etiku.

Štúdium na artistickej fakulte malo dva kurzy. V prvom kurze sa vyučovala logika a fyzika (totum theatrum naturae), štúdium trvalo jeden a pol až dva roky. Po zložení skúšok (determinatio) absolventi dostali titul bakalára. V druhom kurze sa prednášala metafyzika, matematika, astronómia, etika a politika. Po skúške licenciátu a majstra získal scholar titul magistra slobodných umení s povinnosťou vyučovať a právom študovať na odbornej fakulte univerzity.

Koncom 17. a hlavne v 18. storočí začali prenikať na artistické fakulty nové filozofické náhľady a širší priestor si vydobyli aj novšie poznatky z prírodných vied. Koncom 18. storočia sa začali na ne zavádzať semináre, spočiatku zamerané na metodickú prípravu učiteľov, potom ako inštitúcie na prípravu vedeckého bádania. Podstatnejšia zmena v štúdiu sa realizovala v roku 1769 na artistickej fakulte Trnavskej univerzity. V 2. pol. 19. stor. sa pretvárali na odborné filozofické fakulty a prípravu na univerzitné štúdium prevzali osemtriedne gymnáziá s maturitou. Koncom 19. stor. sa začali zriaďovať samostatné prírodovedecké fakulty na štúdium matematicko-prírodných vied, na filozofických fakultách sa prednášali len filologické a spoločenské vedy.

Na Slovensku prvá artistická fakulta bola na Academii Istropolitane v Bratislave, v 17. stor. a v 18. stor. na Trnavskej univerzite a na Košickej univerzite,
organizované podľa jezuitského Ratio studiorum.

## Pozri aj
*fakulta

## Externé odkazy
* 

Kategória:Fakulty
Farmaceutická fakulta

**Farmaceutická fakulta** je fakulta na výchovu farmaceutov pre lekárenskú službu, farmaceutický priemysel i výskum, a pre ďalšie zdravotnícke a nezdravotnícke inštitúcie.

## Externé odkazy
* 

Fakulty
Kategória:Fakulty
Clem Burke

**Clem Burke**, vlastným menom **Clement Anthony Bozewski** (* 24. november 1954, Bayonne, New Jersey, USA – † 6. apríl 2025) bol americký bubeník, člen new wave skupiny Blondie.

V 80. a 90. rokoch v čase rozpustenia skupiny Blondie hral na bicie v skupinách The Romantics, Eurythmics, The Tourists, Dramarama, The Fleshtones, spolupracoval aj s Peteom Townshendom, Bobom Dylanom, Iggy Popom, či Joan Jett.

## Referencie

## Iné projekty

## Externé odkazy
* Oficiálna stránka Blondie 
* The International Swingers 

Kategória:Rockoví bubeníci USA
Kategória:Ramones
Kategória:Členovia skupiny Blondie
Kategória:Osobnosti z New Yorku
Filozofická fakulta

**Filozofická fakulta** alebo (najmä v staršom písaní) **fakulta filozofická** je fakulta (organizačný útvar vysokej školy) na prípravu vedcov z oblasti spoločenských vied a príp. aj stredoškolských učiteľov všeobecnovzdelávacích predmetov (pokiaľ pri danej vysokej škole neexistuje pedagogická fakulta). Filozofické fakulty sa vyvinuli z artistických fakúlt.

Na Slovensku je najstaršou a dodnes najväčšou filozofickou fakultou Filozofická fakulta Univerzity Komenského v Bratislave, ktorá vznikla v roku 1921.

## Pozri aj
* Filozofická fakulta Karlovej univerzity
* Filozofická fakulta Masarykovej univerzity
* Filozofická fakulta Prešovskej univerzity v Prešove
* Filozofická fakulta Trnavskej univerzity v Trnave
* Filozofická fakulta Univerzity Komenského v Bratislave
* Filozofická fakulta Univerzity Palackého v Olomouci
* Filozofická fakulta Univerzity Pavla Jozefa Šafárika v Košiciach

## Zdroj
* 


Kategória:Fakulty
Falcko

**Falcko** (nem. Pfalz) je historické územie v Nemecku medzi Rýnom, Alsaskom a Sárskom.

Pôvodne grófstvo, 1214-1918 bolo pod vládou Wittelsbachovcov. V rokoch 1918-1930 bolo obsadené Francúzskom. Od roku 1946 je súčasťou nemeckej spolkovej krajiny Porýnie-Falcko.

## Externé odkazy
* 

Kategória:Porýnie-Falcko
Kategória:Historické územia v Nemecku
Falibilizmus

**Falibilizmus** (lat.) je uznávanie možnosti omylu pri akomkoľvek, teda i vedeckom poznávaní. To
platí nezávisle od toho, či sa metóda poznania opiera o rozum, skúsenosť, autoritu alebo tradíciu.

Empirické vedy, ktoré sa opierajú o induktívne postupy, nemôžu nikdy dosiahnuť absolútne poznanie a môžu sa vyvíjať len ako neustále prekonávanie omylov. Falibilizmus vystihuje tú skutočnosť, že každá vedecká teória musí byť neustále podrobovaná kritike a z tohto hľadiska stanovuje základnú podmienku vývoja vedy.

## Externé odkazy

* 
* falibilizmus  encyklopédia ys.sk

Kategória:Epistemológia
Falibilnosť

**Falibilnosť** alebo **falibilita** môže byť:
*principiálna vyvrátiteľnosť
*omylnosť
*možnosť omylu
Falsafa

**Falsafa** ( – *filozofia*) je arabská stredoveká filozofia. Ide o určitú adaptáciu doktríny neoplatónskeho typu, pokračovanie synkretizmu, ktorý bol charakteristický už pre helenistické myslenie. Zásluhu na jej vzniku nesú prekladateľské snahy hlavne sýrskych kresťanov. Falsafa dosiahla svoj vrchol v Iraku a Iráne počas 9. – 11. storočia, v Andalúzii (Španielsko) počas 11. – 12. storočia.

Najvýznamnejšími predstaviteľmi falsafy boli Abú Nasr Muhammad al-Fárábí, Ibn Síná a Ibn Rušd.

## Externé odkazy
* 

Kategória:Filozofické smery
Kategória:Arabská filozofia
Kategória:Stredoveká filozofia
Falus

**Falus** (menej často: **fallus**; lat. phallus) alebo **falos** (menej často **fallos**; gr. fallos) môže byť:
* v biológii a medicíne:
** penis (aj napríklad hmyzu), pozri pohlavný úd
** stoporený penis cicavca (vrátane človeka), pozri penis a erekcia
** pohlavný hrbček (lat. tuberculum genitale)
** primordium penisu alebo klitorisu, ktoré sa vyvíja z pohlavného hrbčeka, pozri pod pohlavný hrbček
* predmet v podobe penisu, obyčajne ako znak plodnosti, pozri falos (symbolický predmet)
* kožený predmet tvaru penisu, ktorý používajú ženy v niektorých krajinách, pozri falos (kožený predmet)

**Falus** môže byť aj:
* iný názov mince fals, pozri fals
* priezvisko, napr.:
** András Falus, maďarský imunológ
** Elek Falus, maďarský grafik
** Ferenc Falus (viacero osôb)
** István Falus, maďarský herec
** Iván Falus, maďarský pedagóg
** László Falus (pseudonym maďarského spisovateľa menom László András)
** Róbert Falus, maďarský jazykovedec

**Phallus** môže byť aj rod húb, po slovensky: hadovka, pozri hadovka

## Referencie
Falzifikácia

::*Falzifikácia znamená aj [[falšovanie]].*
**Falzifikácia** je jeden zo spôsobov overovania pravdivosti
teoretických tvrdení (hypotéz, teórií, vedeckých zákonov) ich vyvrátením konfrontáciou s empirickými údajmi zo skúsenosti. Teórie, hypotézy atď. sú čiastočne alebo úplne vyvrátené, ak možno logicko-deduktivnou metódou (logická falzifikácia) alebo pozorovaním, experimentom atď. (empirická falzifikácia) dokázať nepravdivosť výpovedí, ktoré sa z nich odvodzujú. Falzifikácia, najmä empirická, je často ľahším
spôsobom určovania zmysluplnosti vedeckých tvrdení než verifikácia.

## Externé odkazy
* 

Kategória:Vedecké metódy
Falzifikovateľnosť

**Falzifikovateľnosť** môže byť:
*vyvrátiteľnosť empirickým poznaním, pozri falzifikácia
*falšovateľnosť, pozri falšovanie
Fanatizmus

**Fanatizmus** alebo aj **horlivosť** je krajný stupeň oddanosti nejakej myšlienke alebo veci, založený na slepej viere v správnosť svojich názorov a činov. Sprevádza ho neznášanlivosť voči inému presvedčeniu a názorom, neschopnosť zaujať kritický postoj k sebe a svojim skutkom (napr. náboženský fanatizmus).

## Externé odkazy
* 

Kategória:Sociológia
Fantázia

**Fantázia** je schopnosť, proces alebo produkt tvorby širokej palety významových útvarov, napr. obrazu prostriedkov a konečného výsledku predmetnej činnosti, programu správania sa v neurčitej problémovej situácii, obrazov, ktoré nahrádzajú činnosť, obrazov, ktoré sú alebo nie sú v sulade so zdravým rozumom.

## Pozri aj
* bovaryzmus
* imaginácia

## Iné projekty

## Externé odkazy
* 

Kategória:Kreativita
Bystrá (prítok Belej)

**Bystrá** je potok na Liptove, na území okresu Liptovský Mikuláš, je to pravostranný prítok Belej s dĺžkou . 

Pramení v Západných Tatrách, v časti Liptovské Tatry, na južnom úpätí vrchu Bystrá () v nadmorskej výške okolo  Tečie severojužným smerom cez Bystrú dolinu, sprava priberá dva významnejšie prítoky – spod Ježovej () a spod Suchého Hrádku (). Do Belej ústi v Liptovskej kotline juhozápadne od Podbanského v nadmorskej výške cca  Má bystrinný charakter. Na dolnom toku preteká rekreačnou osadou Hrdovo.

## Iné projekty

## Referencie

Kategória:Potoky na Slovensku
Kategória:Povodie Váhu
Kategória:Bystrá dolina (Západné Tatry)
Kategória:Vodné toky v okrese Liptovský Mikuláš
Farba tónu

**Farba tónu** je kvalita tónu, ktorá rozlišuje tóny podľa pôvodu ich vzniku, napríklad hudobnými nástrojmi alebo hlasom. Rôzne farby tónov označujeme predovšetkým podľa pôvodu tónov. Rozoznávame tóny fagotu, husiel, klavíra (teda tóny rôznych hudobných nástrojov), tóny mužských, ženských alebo detských hlasov alebo tóny klaksónov automobilov, sirén, píšťal. Okrem toho môžeme bližšie opísať sluchový vnem tónu. Tóny môžu znieť jasne, temne, ostro, drsne, zastrene, duto, plno, zamatovo a pod. Ak znejú dva tóny tej istej hlasitosti a výšky vydávané dvomi rôznymi hudobnými nástrojmi, vnímame medzi nimi rozdiely, hovoríme, že majú rôznu farbu.

## Externé odkazy
* 

Kategória:Hudobná teória
Farba (chémia)

thumb|Vyliata zelená farba.
**Farba** je nepriehľadná náterová látka s obsahom farebných pigmentov, ktorá sa nanáša na predmet s cieľom ochrániť predmet a zmeniť farebné vlastnosti povrchu. Podľa typu rozpúšťadla delíme farby na vodové, liehové, olejové, acetónové atď. Komponentmi farby sú pojivo, riedidlo a aditíva. Aditíva sa obvykle skladajú s pigmentov, farbív, katalyzátorov, stabilizátorov, emulgátorov a ďalších látok. Dôležitou vlastnosťou farby je jej adhézia – priľnavosť k povrchu predmetu, na ktorý je nanášaná.

## Iné projekty

## Zdroj
* 


Kategória:Maliarske potreby
Spektrálna farba

**Spektrálna farba** je farba v spektre bieleho svetla.

## Externé odkazy
* 

Kategória:Optika
Kategória:Farba
Farmácia

**Farmácia** alebo **lekárnictvo** je zdravotnícky odbor vedecky aj prakticky zameraný na výskum liečiv a liekov, na získavanie vedeckých poznatkov o nich, na hodnotenie a kontrolu akosti
liečiv a liekov, na ich výrobu a rozdeľovanie, na organizáciu a riadenie farmaceutických funkcií, na výchovu a výuku odborníkov pre výkon farmaceutických funkcií a na získavanie, skladovanie a využitie dokladov o výkone týchto funkcií a odvetví v minulosti a súčasnosti. Spoločným zmyslom všetkých týchto funkcií je získavať liečivá, pretvárať ich na lieky a tieto vydávať v čase potreby, v potrebnom množstve a predpísanej akosti, aby mohli splniť svoju preventívnu, diagnostickú alebo terapeutickú úlohu.

Farmácia je odbor známy v gréckej kultúre, rímskej kultúre a arabskej kultúre.

Podľa Zákona 362/2011 Z.z. o liekoch a zdravotníckych pomôckach , ako aj podľa názoru odborníkov FaF UK je farmácia "skúšanie liekov, uvádzanie liekov na trh a uvádzanie zdravotníckych pomôcok na trh alebo uvádzanie zdravotníckych pomôcok do prevádzky, výroba liekov, veľkodistribúcia liekov, poskytovanie lekárenskej starostlivosti, zabezpečovanie a kontrola kvality, účinnosti a bezpečnosti liekov a zdravotníckych pomôcok".

## Externé odkazy
* 
* Zákon č. 362/2011 Z. z. o liekoch a zdravotníckych pomôckach
* Vyhláška MZ SR č. 129/2012 o požiadavkách na správnu lekárenskú prax


Kategória:Medicína
Kategória:Medicínska chémia
Farmakodynamika

**Farmakodynamika** je základný odbor farmakológie.

Zaoberá sa účinkami lieku. Zisťuje, prečo určité liečivo pôsobí pri patologickom procese priaznivo.

## Externé odkazy
* 

Kategória:Farmakológia
Kategória:Medicínska chémia
Farmakoterapia

**Farmakoterapia** je liečenie pomocou liekov; odbor farmakológie, ktorý sa zaoberá liečivým pôsobením liekov, drog.

## Iné projekty

## Externé odkazy
* 

Kategória:Farmakológia
Fasces cum securibus

náhľad|Liktor nesúci ''fasces cum securibus''
***Fasces*** („zväzky“) boli v starovekom Ríme zväzky prútov z brezového alebo brestového dreva, pevne zviazané červenými koženými remeňmi, ktoré predstavovali symbol zvrchovanej úradnej moci (*[[Impérium (zvrchovaná moc)|imperium]]*). Nosili ich liktori pred úradníkmi, magistrátmi (*[[Magistrát (staroveký Rím)|magistratus]]*), ktorým náležalo *imperium*.

***Fasces cum securibus*** („zväzky so sekerami“) bola obdoba týchto zväzkov, kedy bola do zväzkov vsunuté vyčnievajúce sekery. Sekera symbolizovala právo trestať trestom smrti, vzhľadom na čo mohli magistráti mať sekeru vo svojich zväzkoch len mimo hranice mesta (*[[pomerium]]*), keďže v meste spadala trestná moc do rúk zhromaždenia občanov. Jedinou výnimkou bol diktátor, keďže ten na dočasné (núdzne) obdobie disponoval neobmedzenou mocou. Ak bol magistrát práve triumfátorom, zväzky boli ozdobené vavrínom.

Nesúc *fasces* na ľavom ramene, liktori sprevádzali svojho magistráta všade, dokonca aj v jeho dome, divadle atď. Kráčali v rade za sebou, pričom každý liktor niesol jeden zväzok. Konzulovi prislúchalo 12 zväzkov (a teda aj 12 liktorov), prétorovi v meste dva a mimo mesta šesť zväzkov, diktátorovi 24 a neskôr, v dobe cisárstva mal cisár 12 zväzkov.

Rimania tento symbol zrejme prebrali od Etruskov, pričom pôvodne, v dobe kráľovstva išlo o jeden zo symbolov kráľovskej moci, odkazujúci na kráľovo právo udeľovať trest smrti.

*Fasces (cum securibus)* sa ako symbol práva, ústavnosti a štátnej jednoty zachovali až do súčasnosti. Používali ich napr. liberálne režimy nastolené americkou či veľkou francúzskou revolúciou, ale aj talianske krajne pravicové hnutie Benita Mussoliniho v 20. rokoch 20. storočia, ktorá aj podľa toho prijala názov fašizmus () a *fasces cum securibus* ako svoj hlavný symbol.

## Referencie

Kategória:Symboly
Fatalizmus

**Fatalizmus** (lat.) je koncepcia, podľa ktorej všetky procesy vo svete sú podriadené nevyhnutnosti, ktorá nenecháva miesto pre slobodu, tvorbu; všetko je od prapočiatku predurčené.

## Externé odkazy
* 

Kategória:Kauzalita
Faul

**Faul** (z angl. foul - hnusný, odporný) je atakovanie súpera spôsobom, ktorý nedovoľujú pravidlá.

## Iné projekty

## Externé odkazy
* 

Kategória:Športová terminológia
Fauna

thumb|Fauna
**Fauna** je:
* súhrn živočíšstva určitej geografickej jednotky (zoogeografická oblasť) alebo,
* živočíšstvo vo všeobecnosti. Faunou sa zaoberá faunistika.

## Iné projekty

## Externé odkazy
* 

Kategória:Živočíchy
Faunistika

**Faunistika** je odvetvie zoológie skúmajúce živočíchy (faunu) určitého územia. Náplňou faunistiky je zber, určovanie, opis a dokumentácia živočíchov daného územia.

## Externé odkazy
* 

Kategória:Zoológia
Legalizmus

**Legalizmus** alebo **fa-ťia** (*zákonodarcovia*) bol jeden z hlavných myšlienkových prúdov v starej Číne, ktorý bol odporcom konfucianizmu, a podľa ktorého prirodzené zákony (tao) určujú vývin vecí, pričom aj ľudská spoločnosť musí mať vlastné zákony (*fa*), ktoré by boli pre ľudí kritériom ich konania. Tieto zákony sú hlavným nástrojom štátu v boji za upevnenie moci a rozkvet krajiny.

## Zdroje

## Ďalšia literatúra
* 
* 

## Iné projekty

Kategória:Čínska filozofia
Fázor

**Fázor** je komplexné číslo, reprezentácia v tvare \underline{A} = A \cdot e^{j\phi} (ko)sínusovej, od času závislej funkcie všeobecného tvaru a(t)=A \cdot cos(\omega t + \phi) a fázy Φ.

Kategória:Elektrotechnika
C. J. Ramone

**Christopher Joseph Ward** (* 8. október 1965, Queens, New York) známy ako **C. J. Ramone** je americký basgitarista, ktorý hral v skupine Ramones ako basgitarista od roku 1989, do jej rozpadu v roku 1996. Nahradil v Ramones pôvodného člena Dee Deeho Ramoneho.

Kategória:Rockoví basgitaristi USA
Kategória:Rockoví gitaristi USA
Kategória:Rockoví speváci USA
Kategória:Heavymetaloví basgitaristi USA
Kategória:Heavymetaloví gitaristi USA
Kategória:Heavymetaloví speváci USA
Kategória:Ramones
Kategória:Osobnosti z Queens
Stanislav Felber

**Stanislav Felber** (* 7. máj 1905, Praha - † 27. október 1956, Bratislava) bol slovenský filozof matematiky.

## Referencie

 
## Externé odkazy
* 
* Biografia a bibliografia

Kategória:Filozofia matematiky
Kategória:Slovenskí filozofi
Kategória:Osobnosti z Prahy
Félix I.

Svätý **Félix I.** († 30. december 274) bol 26. pápež (5. január 260  30. december 274), pôvodom bol Riman.

## Iné projekty

## Externé odkazy
* The Catholic Encyclopedia - www.newadvent.org 
* Documenta Catholica Omnia 
 

Kategória:Úmrtia v 274
Kategória:Talianski pápeži
Kategória:Talianski katolícki svätci
Kategória:Ranokresťanskí mučeníci
Kategória:Katolícki svätci majúci sviatok 30. mája
Fenomenalizmus

**Fenomenalizmus** alebo **fenomenizmus** je učenie o poznaní, ktoré vychádza z tézy, že bezprostredným objektom ľudského poznania sú bezprostredné zmyslové danosti,
javy, fenomény: poznávame len javy, fenomény, nie súcno samo (vec osebe).

## Externé odkazy
* 

Kategória:Epistemológia
Mníchovská fenomenológia

**Mníchovská fenomenológia** (*ontologická fenomenológia, realistická fenomenológia*) je smer fenomenológie, ktorý sa pôvodne rozvinul na univerzite v Mníchove. Termín *mníchovská fenomenológia* inicioval Alexander Pfänder.

## Externé odkazy
* 

Kategória:Fenomenológia
Fenomenológia náboženstva

**Fenomenológia náboženstva** je odbor religionistiky, ktorý skúma, zaraďuje, hladá korene a vzájomné súvislosti náboženských javov (fenoménov), najmä svätých miest, predmetov, osôb, časov. Metodologicky nadväzuje na filozofickú fenomenológiu.

## Externé odkazy
* 

Kategória:Náboženstvo
Transcendentálna fenomenológia

**Transcendentálna fenomenológia** je fenomenológia, ktorá analyzuje úlohu transcendentálnej subjektivity v poznaní a činnosti človeka. Možná je iba po uskutočnení transcendentálnej redukcie.

## Externé odkazy
* 

Kategória:Filozofické hnutia a smery
Fenotyp

**Fenotyp** je súhrn všetkých (dedičných) vonkajších znakov a vlastností organizmu, jedinca; realizácia genotypu.

## Externé odkazy
* 

Kategória:Genetika
Sándor Ferencsi

**Sándor Ferencsi** (* 7. júl 1873, Miškovec, Rakúsko-Uhorsko - † 22. apríl 1933, Budapešť, Maďarsko) bol maďarský psychiater, predstaviteľ psychoanalýzy. Rozpracoval teóriu geniality.

## Iné projekty

## Externé odkazy
* Ferenczi Institute
* Biography
* ''At the Frontier of Psychoanalytic Understanding''

## Zdroj
* 

Kategória:Maďarskí psychiatri
Kategória:Maďarskí psychoanalitici
Marilyn Fergusonová

**Marilyn Fergusonová** alebo **Marylin Fergusonová** (* 5. apríl 1938, Grand Junction, Colorado, USA – † 19. október 2008, Banning, Kalifornia, USA) bola americká spisovateľka, spoluzakladateľka a predstaviteľka new age.

## Externé odkazy
* Oficiálna stránka 
* Biografia

## Zdroj
* 

Kategória:Spisovatelia USA
Kategória:New age
Kategória:Osobnosti z Colorada
Alfredo Ferreira

**Alfredo Ferreira** (* 1863 – † 1938) bol argentínsky filozof, predstaviteľ pozitivizmu. 

V roku 1924 založil *Pozitivistický argentínsky výbor*.

## Externé odkazy
* 

Kategória:Narodenia v 1863
Kategória:Úmrtia v 1938
Kategória:Argentínski filozofi
Fetišizmus

**Fetišizmus** môže byť:
* slepé uctievanie
* viera v nadprirodzené vlastnosti predmetov (fetišov) a ich uctievanie v určitej forme vlastné každému náboženstvu, pozri fetišizmus (náboženstvo)
* jedna z porúch voľby sexuálneho objektu, pozri fetišizmus (sex)
* marxistickými teóriami definovaný stav spoločenských vzťahov v kapitalistickej spoločnosti, v ktorom sú tieto vzťahy deformované komoditami, pozri fetišizmus (ekonómia)

Objekt, ktorý je predmetom fetišizmu, sa nazýva **fetiš**.
Fideizmus

**Fideizmus** je učenie vlastné niektorým smerom kresťanstva, ktoré za základ náboženského poznania pokladá vieru a odmieta akékoľvek racionálne dôkazy existencie Boha.

Existenciu Boha možno poznať len zo zjavenia

* neprijíma tradičné dôkazy Boha
* viera je jediným pravým zdrojom náboženského poznania. Žiadny iný spôsob poznania (racionálne, zmyslové) nedáva človekovi istotu
* všetky viery pochádzajú z Božieho prazjavenia, ktoré k nám prichádza cez tradíciu (porovnaj Tradicionalizmus)

Fideizmus má najvyššie vyjadrenie v učení Martina Luthera. Podľa neho úlohou teológie nemá byť poznávanie kresťanských realít, ale žiť s Kristom. Teológia nemá analyzovať a systematizovať zjavené pravdy prostredníctvom rozumového poznania, ale má sa v pevnej viere oddať Kristovi Spasiteľovi. Jeho teológia (tzv. theologia crucis) = radikálna diskontinuita medzi racionálnym poriadkom a kresťanskou vierou. Jediné kritérium kresťanského poriadku je spása skrze kríž a človek môže získať podiel na tejto spáse jedine svojou vierou (Lutherova soteriologická zásada sola fides). Vedecká teológia (tzv. theologia gloriae), ktorá sa snaží o systematizáciu a súlad medzi rozumom a vierou, je podľa neho temnou teológiou (teologia delle tenebre).

## Externé odkazy
* 

Kategória:Náboženská filozofia
Kategória:Náboženské smery
Leslie Fiedler

**Leslie Fiedler** (* 8. marec 1917, Newark, New Jersey, USA – † 29. január 2003, Buffalo, New York) bol americký literárny kritik.

## Externé odkazy
* 

Kategória:Narodenia v 1917
Kategória:Úmrtia v 2003
Kategória:Literárni kritici USA
Figúra (tvarová psychológia)

**Figúra** je v tvarovej psychológii to, čo vo vnímaní vyvoláva pozornosť, čo sa vo vnemovom poli pohybuje, čo má farbu, čo intenzívne pôsobí (napr. hluk), na čo
sme zameraní, zatiaľ čo vedľajšie podnety tvoria pozadie; čím viacej vstupuje do vedomia figúra, tým viacej slabne pozadie a naopak.

## Pozri aj
*figúra a pozadie

## Externé odkazy
* 

Kategória:Psychológia
Figúra a pozadie

**Figúra a pozadie** je v tvarovej psychológii zistenie, že vnemové pole sa vždy rozpadá na jasnú figúru v centre pozornosti vnímajúceho, a na nerozčlenené pozadie; obidve časti tvoria celok, navzájom sa ovplyvňujú a menia, sú vzájomne zastupiteľné (figúra poľom a naopak) a vnímané rozdielne (čo pre jedného je pozadím, pre druhého figúrou.

## Externé odkazy
* 

Kategória:Psychológia
Fikcia

**Fikcia** (lat.) môže byť:
*v psychológii: umelo utvorená predstava; výmysel, zdanie, klam
*vo filozofii: pozri fikcia (filozofia)
*v práve: skrátene právna fikcia
*v umení: netotožnosť či nezhoda umeleckého diela so skutočnosťou, pozri fikcia (umenie)
Fikcionalizmus

**Fikcionalizmus** je filozofická koncepcia, ktorá chápe vedecké zákony a teoretické termíny ako fikcie.

Zakladateľom fikcionalizmu je Hans Vaihinger.

## Externé odkazy
* 

Kategória:Filozofické školy
Filaktérium

**Filaktérium** (gr. phylakterion) je úryvok z biblie (najmä z 10 prikázaní) zapísaný na pergamene. Slovo sa väčšinou používa v pluráli.

## Externé odkazy
* 

Kategória:Biblia
Filatelia

náhľad|Anglická známka ''Penny red''

**Filatelia** alebo **filatelistika** je zbieranie poštových známok, cenín, odtlačkov poštových pečiatok a ostatných druhov filatelistického materiálu.

## Externé odkazy
* 
* Pofis
*Álbum de Estampillas


Kategória:Hobby
Fili

**Fili** je osobnosť vynikajúca v istej, obyčajne intelektuálnej oblasti (kniž. bard), ktorý bol aj kňazom, aj učencom. Filidovia postupne zujali vyššie postavenie ako druidi.

## Externé odkazy
* 

Kategória:Náboženstvo
Filippos z Opuntu

**Filippos z Opuntu** (približne 400 pred Kr.) bol starogrécky filozof, matematik, astronóm a vydavateľ platónových „zákonov“. Bol členom Platónskej akadémia počas Platónovho života.

## Externé odkazy

* 

Kategória:Filozofi starovekého Grécka
Kategória:Astronómovia starovekého Grécka
Kategória:Matematici starovekého Grécka
Kategória:Platónska akadémia
Filit

**Filit** alebo **FILIT** (akronym pre **Filozofická hypertextová encyklopédia**) je slovenská hypertextová encyklopédia, ktorá vznikla na báze programu Credit, spolu s ďalšími dokumentmi a programami pre počítačovú podporu štúdia a výskumu v oblasti filozofie.

FILIT je prvá slovenská filozofická encyklopédia vôbec. Do jej vzniku roku 1990 existovali v slovenčine iba preložené filozofické slovníky. Ako nositelia autorských práv sú na hlavnej stránke encyklopédie uvedení filozof Jozef Piaček a informatik a bývalý pedagóg na Univerzite Komenského Miloš Kravčík.

Pokračovaním Filitu je online *Pomocný slovník filozofa (PSF)*, ktorého autorom je J. Piaček.

## Referencie

## Pozri aj
* hypertextová encyklopédia
* filozofická príručka
* štúdium filozofie

## Externé odkazy
* Hlavná stránka Filit-u

Filit
Kategória:Internetové encyklopédie
Kategória:Filozofické encyklopédie
Filmológia

**Filmológia** alebo **filmová veda** je umenovedná a kulturologická disciplína, ktorá skúma film, filmové umenie a kinematografiu.

## Externé odkazy

* 

Kategória:Kinematografia
Kategória:Kulturológia
Kategória:Filmová terminológia
Filológia

**Filológia** (z  = milovať; *logos* = slovo) je:
* pôvodne označenie pre záľubu v literatúre alebo vo vede, tiež označenie pre všestrannú učenosť spojenú s jazykom. 
* dnes:
** (nevedecká definícia) vedná disciplína, ktorá sa zaoberá všeobecne jazykom a jeho produktami; zahŕňa jazykovedu a náuku o literatúre
** (vedecká širšia) vedný odbor skúmajúci texty istého jazyka (z hľadiska jazyka, literárnych vlastností a kultúrnohistorického obsahu)
** (vedecká užšia) jazykovedná disciplína, ktorá skúma jazykové prejavy (príp. aj jazykové systémy), ale na ich interpretáciu využíva poznatky a postupy literárnej vedy, histórie, filozofie, etnografie a archeológie
** (nepresná) = jazykoveda (lingvistika)
** veda o národných jazykoch a literatúrach (tu najmä klasická filológia, slavistika, slovakistika, germanistika, orientalistika, anglistika atď., pozri nižšie)

Človek, ktorý sa zaoberá filológiou sa nazýva **filológ** alebo **filologička**.

Zhruba koncom 19. storočia a začiatkom 20. storočia sa filológia delila na:
# Filológiu v užšom zmysle (čistá filológia, ), teda "skúmanie subjektov kvôli slovám namiesto skúmania slov kvôli subjektom". Jej základnými disciplínami boli kritika a hermeneutika.
# Filológiu v širšom zmysle (reálna filológia, ), ktorá sa opiera o predpoklad, že každý autor je *dieťaťom svojej doby*, že vychádza z významového univerza jeho doby, bez dôkladnej znalosti ktorého nemožno plne porozumieť literárnym dielam. Reálna filológia preto integruje históriu, mytológiu, filozofiu, kozmológiu, topografiu a podobne.

Filológia položila základy európskeho literárnovedného bádania a lingvistiky.

## Filológia - odvetvia/odbory

## Referencie

## Zdroje
*
Klasická filológia

**Klasická filológia** je široko koncipovaná veda o staroveku (nem. Altertumswissenschaft), ktorá popri filologickom výskume kultúry a jazykov staroveku (najmä antiky) zahrňuje jeho archeologický, umenovedný, religionistický, historickoprávny, politologický atď. výskum.

## Externé odkazy
* 

Kategória:Filológia
Filonizmus

**Filonizmus** je rozsiahle duchovné hnutie židovského národa iniciované Filónom Alexandrijským, ktoré dodalo ideálny výraz židovskej viere v spasiteľa (mesianizmu).

## Externé odkazy
* 

Kategória:Židia
Michail Michajlovič Filippov

thumb|Michail Michajlovič Filippov
**Michail Michajlovič Filippov** (* 1858 – † 1903) je ruský filozof vedy, predstaviteľ prírodovedného materializmu.

## Externé odkazy
* 

Kategória:Narodenia v 1858
Kategória:Úmrtia v 1903
Kategória:Ruskí filozofi
Filip, opát zoborský

**Filip, opát zoborský** bol opátom benediktínskeho kláštora na Zobore v Nitre, v ktorom sa spočiatku zdržiavali mních Svorad a mních Benedikt. S Filipom udržiaval kontakt biskup Maurus, ktorý je autorom Legendy o Svoradovi a Benediktovi.

## Externé odkazy
* 

Kategória:Slovenskí opáti
Filozoféma

**Filozoféma** je éma čiže štrukturálny prvok filozofie; napríklad filozofické tvrdenie,
filozofické učenie, filozofická teória.

## Externé odkazy
* 

Kategória:Filozofické pojmy
Noví filozofi

**Noví filozofi** (po fr. *Nouveaux philosophes*) bola skupina francúzskych filozofov (A. Glucksmann, Bernard-Henri Lévy, J. P. Dollé, G. Lardeau, Ch. Jambet a iní), ktorí vystúpili v 70. rokoch 20. stor. proti marxizmu, revolučným učeniam a základným myšlienkam klasickej
európskej filozofie - idey zákonitosti a poznateľnosti sveta, rozumného pretvárania spoločnosti a spoločenského pokroku.

Dejiny ľudskej spoločnosti sa im javia ako monotónne opakovanie foriem nadvlády.

## Externé odkazy
* 

Kategória:Francúzski filozofi
Ladislav Petráš

**Ladislav Petráš** (* 1. december 1946, Necpaly) je bývalý slovenský futbalista a tréner. 

Účastník Majstrovstiev sveta v Mexiku 1970 a Olympijských hier 1968 takisto v Mexiku. V česko-slovenskej reprezentácii odohral 19 zápasov (19691977) a dal 6 gólov. V 1. česko-slovenskej lige odohral 239 zápasov a dal 85 gólov. Bol dvakrát kráľom strelcov v 1. lige. V roku 1969 v Banskej Bystrici a v roku 1975 v Interi Bratislava, vždy s 20 gólmi.

V rokoch 2000 a 2001 asistent trénera v Interi Bratislava pri zisku dvoch titulov majstra Slovenska a víťaza slovenského pohára. Pôsobil ako asistent slovenskej reprezentácie a tréner reprezentácie do 21 rokov.

## Referencie

## Externé odkazy
* necpalypd.sk

Kategória:Slovenskí futbalisti
Kategória:Slovenskí futbaloví tréneri
Kategória:Hráči FK Baník Prievidza
Kategória:Osobnosti z Prievidze
Filozofia a mýtus

**Filozofia a mýtus** je téma, pri ktorej sa skúma vzájomný vzťah filozofie a mýtov, najmä pri úvahách o vzniku filozofie.

## Zdroj
* 

Kategória:Filozofický slovník
Filozofia a parafilozofické

**Filozofia a [[parafilozofické]]**  je vzťah filozofie a mimofilozofického (napríklad filozofia a ideológia, filozofia a každodenné, filozofia a kultúra, filozofia a náboženstvo, filozofia a politika, filozofia a svetonázor, filozofia a výchova). Filozofia sa najčastejšie porovnáva s umením, náboženstvom, špeciálnymi vedami, každodenným postojom k svetu.

## Zdroj
* 

Kategória:Filozofický slovník
Alexandrijská filozofia

**Alexandrijská filozofia** je filozofický prúd, ktorý pestovali v Alexandrii v dobe vrcholného antického synkretizmus a raného kresťanstva: podstatu alexandrijskej filozofie tvorí synkréza gréckej filozofie, orientálnych (mýtickych) predstáv a judaizmu.

## Externé odkazy
* 

Kategória:Filozofia podľa oblasti
Americká filozofia

**Americká filozofia** je súčasť svetovej filozofie, vetva západnej filozofie v USA a v Latinskej Amerike.

Výraz *americká filozofia* je spoločné označenie pre filozofiu kultúrnych svetov Severnej a Južnej Ameriky. Popri skutočnosti, že filozofia obidvoch kultúrnych svetov bola ovplyvnená európskou filozofiou, existujú aj rozdiely, ktoré sú podmienené predovšetkým rozdielnym duchovným a štátnym utváraním sa a rozdielnymi náboženskými predpokladmi .

## Predstavitelia

* Hannah Arendtová
* James Mark Baldwin
* Jonathan Bennett
* Max Black
* Helena Blavatská
* Percy Williams Bridgman
* Rudolf Carnap
* Arthur Danto
* Daniel Dennett
* John Dewey
* Jonathan Edwards
* Ralph Waldo Emerson
* Herbert Feigl
* Paul Karl Feyerabend
* Erich Fromm
* Nelson Goodman
* John Gray
* Stanislav Grof
* Edwin Bissell Holt
* Sidney Hook
* Noam Avram Chomsky
* Alonzo Church
* William James
* Saul Aaron Kripke
* Krishnamurti
* Clarence Irving Lewis
* Arthur Oncken Lovejoy

* Herbert Marcuse
* Walter Taylor Marvin
* Abraham Harold Maslow
* Terence McKenna
* George Herbert Mead
* William Pepperell Montague
* Ernest Nagel
* Lucius Outlaw
* Charles Sanders Peirce
* Ralph Barton Perry
* Walter Burton Pitkin
* Hilary Putnam
* Willard Van Orman Quine
* Anatol Rapoport
* John Rawls
* Nicholas Rescher
* Augustín Riška
* Richard McKay Rorty
* Walter Whitman Rostow
* Josiah Royce
* George Santayana
* John Rogers Searle
* Robert C. Solomon
* Edward Gleason Spaulding
* Horace Standish Thayer
* Henry David Thoreau
* Alfred North Whitehead 


## Pozri aj
* latinskoamerická filozofia
* severoamerická filozofia
* euroamerická kultúra
* predkolumbovská kultúra

## Externé odkazy
* 

Kategória:Filozofia podľa oblasti
Anglická filozofia

**Filozofia anglická** je filozofia pestovaná v anglosasskom kultúrnom prostredí; odčleňuje sa od kontinetálneho filozofického myslenia v časoch F. Bacona, odkedy sa zvykne vyzdvihovať oproti kontinentálnej línii Descartes - Spinoza - Leibniz línia Bacon - Locke - Hume. V anglickej filozofii sa akcentuje väčšmi tematizácia skúsenosti a praxe (v kontinetálnej filozofii prevláda špekulácia a metafyzika). 

Už prví predstavitelia samostatnej anglickej filozofie boli empirikmi a zakladali svoje učenia na náboženskej,
vedeckej a psychologickej skúsenosti, pozri: R. Bacon, J. Duns Scotus, W. Occam.

## Externé odkazy
* 

## Pozri aj

* Články v kategórii Britskí filozofi
* Absolútny idealizmus

Kategória:Filozofia podľa oblasti
Kategória:Veda a technika v Anglicku